
RIZIKŲ VALDYMO APLINKOS APSAUGOS AGENTŪROJE POLITIKA

I SKYRIUS
BENDROSIOS NUOSTATOS

1. 	Rizikų valdymo Aplinkos apsaugos agentūroje (toliau – Agentūra) politikos (toliau – Politika) tikslas – nustatyti rizikų identifikavimo, vertinimo ir valdymo proceso etapus, siekiant laiku identifikuoti galimas Agentūros rizikas, keliančias grėsmę kasdienei veiklai ir (ar) pasiekti Aplinkos ministerijos strateginiuose veiklos planuose pagal Agentūros kompetenciją, metiniuose veiklos planuose numatytus tikslus, gebant efektyviai optimaliomis priemonėmis pašalinti arba sumažinti rizikos įvykių atsiradimo priežastis, jų pasireiškimo tikimybę ir (ar) poveikį (žalą), žinoti, apskaityti ir stebėti rizikos įvykius, padėti priimti racionalius rizikos prevencijos veiksmus ir Agentūros valstybės tarnautojų ir darbuotojų, dirbančių pagal darbo sutartį (toliau – darbuotojai), atsakingo požiūrio į rizikų valdymą bei padėti Agentūrai veiksmingiau ir efektyviau pasiekti užsibrėžtus įstaigos veiklos tikslus.
2. Politika parengta vadovaujantis Lietuvos Respublikos vidaus kontrolės ir vidaus audito įstatymu, Lietuvos Respublikos kibernetinio saugumo įstatymu, Vidaus kontrolės įgyvendinimo viešajame juridiniame asmenyje tvarkos aprašu, patvirtintu Lietuvos Respublikos finansų ministro 2020 m. birželio 29 d. įsakymu Nr. 1K-195 „Dėl Vidaus kontrolės įgyvendinimo viešajame juridiniame asmenyje“ (toliau – Vidaus kontrolės įgyvendinimo viešajame juridiniame asmenyje tvarkos aprašas), Vidaus kontrolės įgyvendinimo Aplinkos apsaugos agentūroje tvarkos aprašu, patvirtintu Agentūros direktoriaus 2021 m. vasario 11 d. įsakymu Nr. AV-40  „Dėl Vidaus kontrolės įgyvendinimo Aplinkos apsaugos agentūroje  tvarkos aprašo patvirtinimo“ (toliau  – Vidaus kontrolės įgyvendinimo Agentūroje tvarkos aprašas), tarptautinės aukščiausiosios audito organizacijos standartu Nr. TAAIO GOV 9130 „Viešojo sektoriaus vidaus kontrolės standartų gairės“ ir gerąja rizikų valdymo praktika. Agentūros rizikų valdymas turi būti suderintas su Vidaus kontrolės įgyvendinimo Aplinkos apsaugos agentūroje  tvarkos aprašo, Agentūros vidaus kontrolės politikos nuostatomis, nes rizikų valdymas yra vienas iš vidaus kontrolės elementų. 
Kibernetinio saugumo rizikų vertinimas ir valdymas (Agentūros, kibernetinio saugumo subjekto, tinklų ir informacinių sistemų identifikavimas ir klasifikavimas, rizikos analizė, apimančią grėsmių ir spragų analizę ir vertinimą, galimą poveikį, rizikos apskaičiavimas, rizikos valdymo priemonių pasirinkimas), atliekamas vadovaujantis Lietuvos Respublikos kibernetinio saugumo įstatymu, įgyvendinant Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, nuostatas ir vykdant šioje Politikoje nustatytus bendruosius reikalavimus  rizikų vertinimui ir valdymui.
3. 	Politika taikoma visiems Agentūros darbuotojams bei skirta ugdyti jų atsakomybę bei atskaitomybę. Šioje politikoje vartojamos sąvokos:
3.1. Kibernetinio saugumo rizikos vertinimo ataskaita (toliau – RVA) – pagal šios Politikos 9 priede pateiktą formą parengtas dokumentas, kuriame nurodomos vertinami Agentūros  tinklai ir informacinės sistemos (toliau – TIS), identifikuotos grėsmės ir spragos, rizikos, jų tikimybė, poveikis ir rizikos lygiai;
3.2. Kibernetinio saugumo rizikų valdymo planas (toliau – RVP) – iš rizikų valdymo priemonių plano išskirtos kibernetinio saugumo rizikų valdymo priemonės;
3.3. Pokytis – nusistovėjusios veiklos keitimas, kai kinta procesas, naudojama technologija, mastas, dalyvių skaičius ar kiti veiksniai, darantys įtaką kasdieninei veiklai; 
3.4. Rizika – neplanuotų įvykių, kurie gali paveikti įstaigos veiklą ar pasiekti veiklos planuose numatytus tikslus, galimybė;
3.5. Rizikos identifikavimas ir analizė – rizikos aptikimo, atpažinimo, įvardijimo ir apibūdinimo procesas, įskaitant galimų pasekmių prognozavimą. Rizikos identifikavimas atliekamas atsižvelgus į vieną ar kelis informacijos šaltinius: istorinius duomenis, teorines žinias, darbuotojo ekspertinę nuomonę, trečiųjų šalių keliamus reikalavimus;
3.6. Rizikos lygis – rizikos poveikio mastas, išreikštas rizikos tikimybės ir poveikio įverčių sandaugos reikšme;
3.7. Rizikos pasireiškimo tikimybė – tikėtina įvykio atsiradimo galimybė;
3.8. Rizikos poveikis – įvykis, galintis sukelti pasekmes įstaigos strateginių tikslų pasiekimui, reputacijai, finansams ir (ar) veiklos tęstinumui;
3.9. Rizikos savininkas – struktūrinio padalinio vadovas, duomenų valdymo įgaliotinis, duomenų apsaugos pareigūnas, kibernetinio saugumo vadovas, atsakingas už į jo atsakomybės sritį patenkančios identifikuotos rizikos valdymą;
3.10. Rizikos stebėjimo rodikliai – kokybiniais ar kiekybiniais mato vienetais matuojami rizikos veiksnio pasireiškimo rodikliai, padedantys stebėti ir valdyti rizikas ir jų pokyčius. Rodikliai padeda iš anksto įvertinti įvykių, galinčių paveikti Agentūros tikslų įgyvendinimą, tikimybę, todėl jie turėtų būti pamatuojami, jų poveikis – palyginamas (indikuojantys rizikos tendenciją – didėjantis, mažėjantis);
3.11. Rizikos tolerancija (apetitas) – rizikos prisiėmimo lygis (riba), kurį Agentūra prisiima nekeliant grėsmės kasdieninei veiklai ir (ar) iškeltų tikslų siekimui;
3.12. Rizikos valdymo komitetas – Agentūros direktoriaus įsakymu sudarytas komitetas, atsakingas už rizikų valdymo priežiūrą; 
3.13. Rizikos veiksnys – aplinkybė arba galimas įvykis, kuris didina rizikos atsiradimą;
3.14. Rizikų sąrašas – informacija apie identifikuotas rizikas Agentūroje pateikta patvirtintos formos dokumente;
3.15. Rizikų valdymas – nuolatinis ir nenutrūkstamas procesas, skirtas identifikuoti, analizuoti ir valdyti rizikas, sudaryti rizikų valdymo priemonių planą, jį įgyvendinti, atlikti nustatytų rizikų ir rizikų valdymo priemonių plano įgyvendinimo stebėseną, informuoti, kaip valdoma rizika;
3.16. Rizikų valdymo priemonių planas – sudėtinė rizikų sąrašo dalis, kurioje papildomų veiksmų ir priemonių visuma siekiama paveikti rizikos įvykio tikimybę ir (ar) poveikį;
3.17. Rizikų žemėlapis – vizualus rizikų atvaizdavimas, leidžiantis reitinguoti identifikuotas ir įvertintas rizikas pagal jų lygį;
3.18. Stebėsena – periodinis rizikų stebėjimas (nustatytais laiko intervalais) ir įvertinimas, rodantis nuokrypį nuo tikėtino ar užsibrėžto tikslo ir (ar) rezultato;
3.19. Už rizikų valdymo priemonių įgyvendinimą atsakingas asmuo - Rizikų sąraše nurodytas Agentūros darbuotojas, atsakingas už rizikų valdymo priemonės (priemonių) įgyvendinimą;
3.20. Už rizikų valdymo proceso koordinavimą atsakingas asmuo – Agentūros direktoriaus įsakymu paskirtas Agentūros valstybės tarnautojas ar darbuotojas, dirbantis pagal darbo sutartį (toliau – darbuotojas);
3.21. Kitos šioje Politikoje vartojamos sąvokos suprantamos taip, kaip jos apibrėžtos Lietuvos Respublikos vidaus kontrolės ir vidaus audito įstatyme, Lietuvos Respublikos kibernetinio saugumo įstatyme, Vidaus kontrolės įgyvendinimo viešajame juridiniame asmenyje tvarkos apraše, Vidaus kontrolės įgyvendinimo Agentūroje tvarkos apraše, Agentūros TIS saugomo politikoje,   Agentūros turto valdymo tvarkos apraše.

II SKYRIUS  
RIZIKŲ KLASIFIKAVIMAS, VALDYMO TIKSLAI, PRINCIPAI IR PRIEMONĖS  

4. [bookmark: _Hlk99490567]Agentūros rizikų valdymo procesas yra vidaus kontrolės sistemos dalis ir apima esminių rizikų valdymą. Agentūra  savo veikloje išskiria penkias pagrindines rizikų grupes  pagal priežasčių pobūdį:
4.1. Strateginė rizika – rizika, kylanti nustatant ir netinkamai vykdant  Aplinkos ministerijos  (toliau – AM) strateginiuose veiklos planuose pagal Agentūros kompetenciją ir (ar) Agentūros metiniuose veiklos planuose  (toliau – veiklos planai) nustatytus tikslus, pagrįsta neteisingais ar netiksliais duomenimis arba nepalaikanti įsipareigojimų, planų ar tikslų vykdymo dėl veiklos aplinkos pokyčių ir Agentūros gebėjimu pasinaudoti šiais pokyčiais arba pasirengti jiems norint pasiekti veiklos planuose nustatytus tikslus. Strateginė rizika suprantama kaip išorės ar vidinis veiksnys ar aplinkybė, kuri gali turėti reikšmingą neigiamą poveikį Agentūrai siekiant ilgalaikių strateginių tikslų ir (ar) veiklos tikslų. Strateginės rizikos gali kilti dėl netinkamo planavimo, klaidingų Agentūros sprendimų ar netinkamo jų įgyvendinimo, dėl neadekvataus resursų paskirstymo, nesugebėjimo laiku ir tinkamai reaguoti į besikeičiančią aplinką. Visi esminiai pokyčiai ir sprendimai Agentūros veikloje neišvengiamai veda prie didesnių ar mažesnių strateginių rizikų, Agentūros sėkmė priklauso nuo to, kaip efektyviai šios rizikos identifikuojamos ir valdomos. Siekiant sėkmingos ir darnios Agentūros veiklos, ruošiant  ir įgyvendinant  veiklos  planus turi būti iš anksto numatyti galimi įvykiai, nukrypimai nuo  veiklos planų ir su tuo susijusios rizikos;
4.1.1. Išskiriami šie pagrindiniai strateginių rizikų veiksniai: 
4.1.1.1. netinkamas veiklos planas. Siekiant suvaldyti šią riziką, strateginio planavimo metu, kuri organizuojama kiekvienais metais, yra: 
(a) aptariamos pagrindinės prielaidos, kuriomis remiantis nustatomi Agentūros misija, vizija, tikslai ir uždaviniai; 
(b) įvertinama aplinka, kurioje bus veikiama planuojamu periodu;
(c) nustatoma, ar pakanka resursų pasiekti iškeltus veiklos planuose nustatytus tikslus;
4.1.1.2. vėluojama reaguoti arba netinkamai reaguojama į vidinės ar išorinės aplinkos pokyčius, todėl Agentūros  veiklos planai nebeefektyvūs ir turėtų būti koreguojami;
4.2. Finansinė rizika – rizika, kylanti dėl netinkamo finansų valdymo, nesugebėjimo valdyti turto ir (ar) įsipareigojimų, pavyzdžiui, finansinių nuostolių dėl finansinius įsipareigojimus prisiėmusios sandorio šalies nesugebėjimo vykdyti sandoryje numatytomis sąlygomis arba rizika, kad Agentūra neturės ar nesugebės reikiamu laiku gauti lėšų įvykdyti finansinius įsipareigojimus;
4.3. Operacinė (veiklos) rizika – rizika, kylanti dėl netinkamų, nepavykusių arba neefektyvių vidaus procesų arba dėl išorės įvykių ir veiksnių poveikio, dėl kurių gali atsirasti sukčiavimas, klaidos, blogiau aptarnaujami klientai (paslaugų kokybė ir (ar) kiekybė), dėl kibernetinių incidentų. Nuolatos besikeičianti aplinka lemia didėjančią administracinę naštą, sukuria prielaidas atsirasti netinkamiems arba neįgyvendintiems vidaus kontrolės procesams, darbuotojų klaidoms ar neteisėtiems veiksmams, informacinių sistemų sutrikimams ir kitoms operacinėms rizikoms. Operacinė rizika gali atsirasti bet kuriame Agentūros struktūriniame padalinyje, ji gali kilti Agentūros darbuotojui.  Visa tai nulemia poreikį laiku identifikuoti ir valdyti Agentūros veikloje kylančias rizikas; 
4.3.1. Operacinė rizika valdoma užtikrinant tinkamą vidaus kontrolės sistemą, kuri apima: 
4.3.1.1. griežtų etikos standartų diegimą; 
4.3.1.2. rizikų identifikavimą ir valdymą; 
4.3.1.3. korupcijos prevencijos priemonių įgyvendinimą; 
4.3.1.4. interesų konfliktų identifikavimą ir valdymą; 
4.3.1.5. informacijos, tinklų ir informacinių sistemų saugumą; 
4.3.1.6. kibernetinio saugumo  reikalavimų įgyvendinimą;
4.3.1.7. tinkamą struktūrinių padalinių veiklos kontrolę; 
4.3.1.8. aiškiai nustatytas darbuotojų funkcijas, teises, pareigas ir atsakomybę; 
4.3.1.9. tinkamų priemonių, reikalingų darbuotojų funkcijoms atlikti įsigijimą, sukūrimą ir naudojimą; 
4.3.1.10. tinkamų sąlygų darbuotojų kvalifikacijai kelti užtikrinimą; 
4.3.1.11. tinkamą darbuotojų vykdomų funkcijų atskyrimą, t. y. teisių atlikti ūkines ir finansines operacijas suteikimo, jų vykdymo, įtraukimo į apskaitą ir saugojimo veiksmų išskaidymą keliems darbuotojams, kad būtų vengiama interesų konfliktų ir žmogiškos klaidos faktoriaus;
4.3.1.12. tinkamą Agentūros vadovų informavimo sistemą;
4.3.1.13. vidaus kontrolės sistemos veiksmingumo ir pakankamumo stebėjimą ir vertinimą.
4.3.2. Įgyvendinant efektyvią vidaus kontrolės sistemą, turi būti sukurtos politikos, metodikos, taisyklės, procedūros ir kitos tvarkos ar priemonės, užtikrinančios sėkmingą vidaus kontrolės sistemos funkcionavimą. Agentūros veiklos procesai, jų eiga, terminai, konkretūs reikalavimai turi būti tinkamai reglamentuoti konkrečių priemonių procedūrų tvarkose ar kituose vidaus teisės aktuose. Agentūros darbuotojų funkcijos, uždaviniai, darbo ir sprendimų priėmimo tvarka, atsakomybė išsamiai reglamentuota skyrių nuostatuose, darbuotojų pareigybės aprašymuose (pareiginiuose nuostatuose), konkrečių priemonių procedūrų tvarkose, metodikose ir kituose dokumentuose. Sprendimų priėmimo ir kontrolės funkcijos  turi būti aiškiai atskirtos: tas pats darbuotojas negali būti paskirtas atsakingu už sprendimų priėmimą ir už tų sprendimų kontrolės funkcijas;
4.4. Reputacinė rizika suprantama kaip veiksnys ar aplinkybė, kuri gali turėti neigiamą įtaką Agentūros reputacijai ar įvaizdžiui rinkoje. Reputacinės rizikos gali kilti dėl darbuotojų netinkamų veiksmų, įskaitant, bet neapsiribojant etiniais pažeidimais, blogu duomenų saugumu ir privatumu, korupcija, neefektyviu lėšų panaudojimu, krizinių situacijų valdymo, tvarumo trūkumu, sisteminėmis ar pasikartojančiomis klaidomis, bloga kokybe, inovacijų trūkumu ar netinkamų partnerių pasirinkimu, dėl kurių pakenkiama reputacijai, santykiams ir (ar) sumenkinamas pasitikėjimas Agentūra. Už reputacinės rizikos valdymą Agentūroje yra atsakingi visi rizikų savininkai, kurie turi užtikrinti visų procedūrų tinkamą atlikimą, priimamų sprendimų skaidrumą ir nešališkumą;
4.5. Atitikties rizika suprantama kaip galimi įvykiai ar aplinkybės, dėl kurių Agentūros  veikla gali neatitikti teisės aktų ar geriausios praktikos reikalavimų, todėl gali kilti žala Agentūrai. Vidinių ir išorinių teisinių aktų reikalavimų laikymasis yra būtina sąlyga, siekiant įgyvendinti veiklos planuose nustatytus tikslus ir užtikrinti nepriekaištingą reputaciją. Valdant atitikties rizikas, siekiama suprasti galimus atitikties užtikrinimo iššūkius, kurie kyla kasdieninėje veikloje. Nustatant atitikties rizikas atsižvelgiama į vidaus kontrolės sistemą;
5. Pagrindiniai rizikų valdymo tikslai: 
5.1. identifikuoti pagrindines rizikas, keliančias grėsmę kasdienės veiklos vykdymui ir Agentūros veiklos tikslų pasiekimui; 
5.2. pašalinti arba sumažinti rizikos įvykių atsiradimo priežastis ir jų pasireiškimo tikimybę; 
5.3. sumažinti galimus nuostolius; 
5.4. padėti priimti valdymo sprendimus. 
6. Siekiant užtikrinti efektyvų rizikų valdymą, vadovaujamasi šiais principais:
6.1. Vertės kūrimas ir saugojimas – rizikų valdymas padeda įgyvendinti Agentūros strateginius ir (ar) veiklos tikslus  ir gerinti veiklą; parenkamos tokios rizikų valdymo priemonės, kad padėtų Agentūrai pasirengti galimiems nenumatytiems įvykiams, sumažinti jų tikimybę ir (ar) neigiamą poveikį; 
6.2. Integralumas ir įtraukimas – rizikų valdymas neatsiejama Agentūros veiklos procesų ir priimamų sprendimų dalis, todėl Agentūros darbuotojai turi būti laiku ir tinkamai informuoti ir dalyvauti  suvaldant riziką;
6.3. Efektyvumas, optimalumas ir proporcingumas – mažinant rizikų lygį, skiriami ištekliai neturi viršyti siekiamos naudos;
6.4. Rizikos vertinimu pagrįstas sprendimų priėmimas – rizikų valdymas yra pagrindas priimant sprendimus, leidžiantis įvertinti alternatyvas, išskirti prioritetus ir pasirinkti geriausias veiksmų kryptis;
6.5. Suderinamumas – rizikos valdymo veiksmai turi būti pasirinkti, atsižvelgiant į sritį, kurioje rizika kyla, aplinkybes ir kontekstą;
6.6. Informacijos aktualumas, patikimumas ir skaidrumas – rizikos valdymas paremtas istoriniais duomenimis, stebėjimu, patirtimi ir ekspertiniu vertinimu, siekiant tiksliai ir laiku  įvertinti rizikas, nustatyti efektyviausias rizikų valdymo priemones; aktuali informacija apie rizikų nustatymą, valdymą, eliminavimą ir (ar) mažinimą teikiama Agentūros vadovybei ir rizikų savininkams pagal jų atsakomybės sritį;
6.7. Nuolatinis tobulinimas – rizikų valdymas stebimas ir prireikus tobulinamas atsižvelgus į Agentūroje sukauptas žinias ir patirtį.
7. Rizikų valdymo tikslams pasiekti Agentūra taiko šias priemones: 
7.1. vertina, stebi Agentūros aplinką ir laiku identifikuoja galimas rizikas; 
7.2. parenka tinkamas priemones rizikos valdymui bei užtikrina ir tobulina vidaus kontrolę; 
7.3. vykdo nuolatinę esamų rizikų stebėseną; 
7.4. vykdo efektyvią komunikaciją ir informavimą valdant rizikas;
7.5. taiko pažangias technologijas ir diegia į kokybę bei efektyvumą orientuotus  automatizavimo įrankius.

III SKYRIUS
RIZIKŲ VALDYMO PROCESAS

8. Rizikų valdymo procesą sudaro šie etapai (8 priedas):
8.1 Aplinkos įvertinimas: kiekvienais metais, prieš pradedant rizikų identifikavimo procesą, Agentūros rizikų savininkai ir už rizikų valdymo proceso koordinavimą atsakingi asmenys, remdamiesi planavimo dokumentais, pagrindiniais veiklos tikslais, vidine bei išorine aplinka, rizikų ir jų valdymo priemonių stebėsenos rezultatais, įvertina pokyčius Agentūros tikslams, nustato aspektus, galinčius turėti įtakos veiklos tikslų pasiekimui. Periodiškai vertinant aplinką, siekiama prisitaikyti prie pokyčių ir iš anksto pasiruošti nenumatytoms grėsmėms;
8.1.1. Siūloma įvertinti šiuos išorinės aplinkos veiksnius:
8.1.1.1. [bookmark: _Hlk129029600]politiniai: Lietuvos ir kaimyninių šalių valstybinių institucijų, ES ir EBPO sprendimų arba rekomendacijų įtaką Agentūros veiklai, įskaitant ekonomikos reformas, mokesčių politiką, įstatymus, reglamentuojančius darbo apmokėjimą ir (ar) saugą ir (ar) kita;
8.1.1.2. ekonominiai: Lietuvos ir tarptautinės ekonomikos pokyčių, pvz., infliacijos, valstybės skolinimosi kaštų, užimtumo, atlyginimo lygio įtaką Agentūros veiklai;
8.1.1.3. socialiniai: demografinių pokyčių, pvz., gyventojų amžius, išsilavinimas, gyvenamoji vieta ar kitokia įtaka Agentūros veiklai;
8.1.1.4. technologiniai: įrangos gedimų, inovacijų ir technologinius pokyčių rinkoje, kibernetinių incidentų poveikis Agentūros veiklai;
8.1.1.5. teisiniai: aspektus, kuriais remiantis Agentūra galėtų būti patraukta atsakomybėn dėl įsipareigojimų darbuotojams, paslaugų teikėjams ar kitiems partneriams nevykdymo, atliekamų funkcijų ir (ar) teikiamų paslaugų nevykdymo ir (ar) netinkamo vykdymo ar kitų priežasčių;
8.1.2. Vidinės aplinkos veiksniai apima: 
8.1.2.1. strateginiuose veiklos planuose numatytų tikslų ir stebėsenos rodiklių pasiekimo rezultatus, tinkamą veiklos procesų organizavimą;
8.1.2.2. darbui reikalingų resursų valdymą;
8.1.2.3. veiklos tęstinumo ir vidaus kontrolės užtikrinimą, auditų ir kitų patikrinimų ataskaitose pateiktus pastebėjimus ir rekomendacijas;
8.1.2.4. personalo ir reikiamų kompetencijų valdymą;
8.1.2.5. interesų konfliktų valdymą;
8.1.2.6. darbo kultūrą ir saugą, darbuotojų užregistruotus Agentūros veiklos neatitikimus;
8.1.2.7. korupcijos ir sukčiavimo prevenciją, rizikų valdymo priemonių plano ir korupcijos prevencijos programos priemonių planų įgyvendinimo ataskaitas;
8.1.2.8. informacijos saugą ir kitus dokumentus, galinčius padėti identifikuoti rizikas;
8.1.2.9. esminius organizacinius ar sisteminius pokyčius;
8.2. Rizikų identifikavimas, analizė ir vertinimas:
8.2.1. [bookmark: _Ref600000]remiantis aplinkos įvertinimo rezultatais, pasitelkiant istorinius duomenis, ekspertinį vertinimą, rizikų ir jų valdymo priemonių įgyvendinimo stebėsenos rezultatus, rizikų savininkai rizikų sąrašo ir rizikų valdymo priemonių plano formoje (1 priedas) teikia informaciją apie rizikas, aprašo galimas rizikos priežastis, rizikos įvykius ir poveikio sritis, taikomas rizikos valdymo ir kontrolės priemones, rizikos stebėjimo rodiklius ir, remiantis 2, 3 ir 4 prieduose pateikta informacija, nurodo rizikos tikimybės, poveikio ir lygių reikšmes. Rizikos įvykio tikėtinas poveikis vertinamas atsižvelgiant į galimą didžiausią poveikį Agentūros strateginių tikslų ir (arba) veiklos tikslų pasiekimui, finansinei būklei, veiklos tęstinumui,  reputacijai, veiklos  atitikčiai teisės aktų ar geriausios praktikos reikalavimams. Rizikos tikimybės ir poveikio įvertinimui naudojama 5 (penkių) balų skalė, kai didesnis balas atitinka didesnį poveikį ir didesnę tikimybę. Prireikus rizikų sąrašas papildomas ir koreguojamas pagal už rizikų valdymo proceso koordinavimą atsakingo asmens pateiktas pastabas.
                 Rizikų vertinimas turi būti atliekamas ne rečiau kaip kartą į metus. Operacinės rizikos dėl kibernetinių incidentų (kibernetinio saugumo rizikos) vertinimas taip pat turi būti atliekamas įvykus esminiams kibernetinio saugumo subjekto organizaciniams ar kitiems reikšmingiems pokyčiams, taip pat įvykus dideliam kibernetiniam incidentui. Vertinant kibernetinio saugumo rizikas, kibernetinio saugumo vadovas kartu su TIS savininkais identifikuoja ir klasifikuoja TIS, nustato esamas ir galimas jų grėsmes ir spragas, o rizikų sąraše (1 priedo 6 skiltyje) nurodoma TIS, grėsmė ir spraga;
8.2.2. pasibaigus rizikos identifikavimo, analizės ir vertinimo procesui, esant poreikiui parengiamas Agentūros rizikų žemėlapis (5 priede pateikiama Rizikos reikšmingumo vertinimo skalė ir spalvinis atvaizdavimas), kuris viešai skelbiamas Agentūros interneto svetainėje, intranete. Be planuoto kasmetinio rizikų identifikavimo ir vertinimo proceso, bet kuriuo metu gali būti inicijuojamas neplanuotas rizikų identifikavimo ir vertinimo procesas, kai stipriai keičiasi vidinė ar išorinė aplinka (pvz., teisinis reguliavimas, pertvarkoma Agentūros administracijos struktūra,  priskiriamos naujos funkcijos ar labai pasikeičia situacija rinkoje). Identifikuojant rizikas, siūloma vadovautis pavyzdiniu rizikų identifikavimo klausimynu (6 priedas);
8.3. Rizikų valdymo priemonių plano sudarymas: jeigu identifikuotos ir įvertintos rizikos lygio balas yra nuo 5 iki 14 balų, būtina atidžiai įvertinti, ar rizikos valdymo priemonių pakanka, rekomenduojama numatyti papildomas rizikos valdymo priemones. Jeigu identifikuotos ir įvertintos rizikos lygio balas yra lygus arba didesnis kaip 15 balų, privaloma užpildyti rizikų valdymo priemonių planą su numatytais rizikų valdymui reikalingais ištekliais, kurie neturėtų būti didesni už rizikos keliamą neigiamą poveikį, priskiriami už rizikų valdymo priemonių įgyvendinimą atsakingi asmenys, nurodomi numatomi įgyvendinimo terminai (1 priedo 19–27 skiltys);
8.3.1. Atsižvelgiant į Agentūros galimybes valdyti riziką ir reikalingus išteklius, siekiamybę užtikrinti balansą tarp rizikų ir taikomų kontrolės mechanizmų, rizikos valdymo priemonių planą įtrauktoms rizikoms valdyti Agentūra pasirenka vieną iš galimų rizikos valdymo būdų: 
8.3.1.1. rizikos prisiėmimą, kai rizikos lygis Agentūrai priimtinas arba rizikos veiksniai žinomi, bet dėl, Agentūros vertinimu, ribotų galimybių jas valdyti arba kai rizikos valdymas reikalauja nepagrįstai didelių išteklių, rizika toleruojama. Tokia rizika nuolat stebima, o esant esminiams neigiamiems pokyčiams, rizikos savininkas teikia siūlymus Agentūros vadovybei dėl reagavimo į padidėjusią riziką; 
8.3.1.2. rizikos sumažinimą, kai rizikos veiksnio tikimybė ir poveikis apribojami stiprinant vidaus kontrolės procedūras, nustatant papildomas kontrolės priemones, keičiant veiklos procesus, įgyvendinant kitas organizacines, vadybines, technines ar teisines priemones; 
8.3.1.3. rizikos perkėlimą, kai rizika perkeliama perduodant funkcijas ir su jomis susijusią atsakomybę trečiai šaliai, nustatant atitinkamą pareigų ir atsakomybių perskirstymą;
8.3.1.4. rizikos eliminavimą, kai vykdoma rizikos prevencija, efektyvinant atitinkamą veiklos procesą, atsisakant, perduodant ar įgyjant funkcijų, nustatant atitinkamas vidaus kontrolės priemones, kitaip mažinant galimą rizikos veiksnių poveikį;
8.3.1.5. rizikos vengimą, kai rizikos išvengiama nepradedant arba nebetęsiant su rizika susijusių veiksmų;
8.3.2. Rizikos valdymo priemonės gali būti: 
8.3.2.1. techninės (pavyzdžiui, įvairūs davikliai, nedegančios archyvinės spintos, atsarginio kopijavimo įranga, informacinių technologijų ir informacinių sistemų priemonių dubliavimas ir pan.); 
8.3.2.2. informacinės (veiklos vertinimo rodikliai, kontrolės priemonių stebėsena ir pan.); 
8.3.2.3. organizacinės (procedūros, veiklos planai, kvalifikacijos kėlimo planai, pakeitimai, patikrinimai ir pan.);
8.3.2.4. teisinės (sutartiniai trečios šalies įsipareigojimai užtikrinti teikiamų  paslaugų kokybę, paslaugų atlikimą sutartu laiku ir pan.);
8.3.2.5. finansinės (rezervų formavimas, draudimas, baudos, finansinės sankcijos ir pan.). Atskiriems rizikoms veiksniams valdyti gali būti taikomos įvairios rizikos valdymo priemonės arba jų deriniai;
8.3.3. Agentūros rizikų sąrašą ir rizikų valdymo priemonių planą tvirtina Agentūros direktorius. Siekiant užtikrinti rizikų valdymo priemonių įgyvendinimo veiksmingumą, už rizikų valdymo priemonių įgyvendinimą atsakingiems asmenims suformuojamos užduotys Agentūros dokumentų valdymo sistemoje ar kitoje aplinkoje (pvz., sharepoint, DBSIS ar kt.), kurių įgyvendinimą prižiūri rizikų savininkai: parengia ir pateikia ketvirtines  rizikų stebėsenos ir rizikų valdymo priemonių plano įgyvendinimo ataskaitas (7 priedas) už rizikų valdymo proceso koordinavimą atsakingam asmeniui.
Jeigu yra galimybė, rizikų valdymo priemonių įgyvendinimas siejamas su darbuotojų metiniais tikslais (užduotimis);
Kibernetinio saugumo vadovas ar direktoriaus paskirtas asmuo ne vėliau kaip per 5 darbo dienas nuo Agentūros rizikų sąrašo ir rizikų valdymo priemonių plano patvirtino, parengia RVP (pagal 1 priedą), įtraukdamas atitinkamas Agentūros direktoriaus patvirtintas rizikas ir kitas kibernetinio saugumo rizikas iš rizikų sąrašo, kurių rizikos lygio balas nesiekia 5.
8.3.4. Rizikų sąrašas ir rizikų valdymo priemonių planas gali būti prireikus koreguojamas;
8.4. Nuolatinė stebėsena ir periodinė kontrolė: Agentūroje turi būti vykdoma periodinė (ne rečiau kaip kartą per ketvirtį) rizikos stebėjimo rodiklių ir rizikų valdymo priemonių įgyvendinimo stebėsena (7 priedas), vertinami rizikų lygio, rizikų stebėjimo rodiklių pokyčiai, rizikų valdymo priemonių įgyvendinimo progresas ir jų efektyvumas. Užfiksavus didesnę kaip rizikos tolerancijos ar kritinę rizikos stebėjimo rodiklio reikšmę, identifikavus naujas rizikas, kurių lygis viršija rizikos tolerancijos reikšmes, planuojamos naujos rizikos valdymo priemonės ir rengiami rizikos valdymo priemonių plano pakeitimai, kurie teikiami tvirtinti Agentūros direktoriui. Agentūros rizikų savininkai privalo nuolat stebėti jų atsakomybei priskirtas rizikas. Pastebėję konkrečios rizikos stebėjimo rodiklio išaugimą, privalo nelaukdami ketvirtinės ataskaitos rengimo pradžios informuoti Agentūros už rizikų valdymo proceso koordinavimą atsakingą asmenį. Identifikavus naują riziką, rizikos savininkas taip pat nedelsdamas turi apie ją pranešti už rizikų valdymo proceso koordinavimą atsakingam asmeniui. Agentūros už rizikų valdymo proceso koordinavimą atsakingas asmuo periodiškai (ne vėliau kaip per 15 kalendorinių dienų pasibaigus ketvirčiui) teikia ketvirtines rizikų stebėsenos ir rizikų valdymo priemonių plano ataskaitas Rizikų valdymo komitetui apie rizikas, kurių rizikos lygio balas yra lygus arba didesnis kaip 15 balų, apie rizikas, kurių rizikos stebėjimo rodikliai viršijo tolerancijos arba kritines ribas. Rizikų valdymo komitetas, susipažinęs su gauta informacija, pateikia rekomendacinio pobūdžio pasiūlymus. Agentūros už rizikų valdymo proceso koordinavimą atsakingas asmuo ne vėliau kaip per 15 kalendorinių dienų nuo Rizikų valdymo komiteto rekomendacijų gavimo dienos, jeigu būtina, su rizikų savininkais atlieka reikiamus pakeitimus ir apibendrintą rizikų stebėsenos ir rizikų valdymo priemonių plano ataskaitą su Rizikų valdymo komiteto rekomendacijomis teikia AM.
             Kibernetinio saugumo vadovas ar direktoriaus paskirtas asmuo pagal šios Politikos 9 priede pateiktą formą parengia RVA, kurią teikia  NKSC.
8.5. Nuolatinis komunikavimas ir informavimas valdant rizikas: efektyvaus rizikų valdymo pagrindas yra nuolatinė komunikacija tarp už rizikų valdymo proceso koordinavimą atsakingų asmenų, rizikų savininkų ir Agentūros direktoriaus, direktoriaus pavaduotojų. Efektyviai komunikacijai užtikrinti būtina, kad aktuali informacija laiku pasiektų atsakingus asmenis. Agentūros direktorius, direktoriaus pavaduotojai privalo komunikuoti Agentūros darbuotojams apie rizikų valdymo ir stebėjimo svarbą palaikydami atvirą komunikaciją. Agentūros direktoriaus įsakymu paskirtas atsakingas asmuo už rizikų valdymo proceso koordinavimą Agentūroje informuoja darbuotojus apie metodinius pokyčius, kasmetinę rizikų identifikavimo ir vertinimo pradžią, pasibaigus ketvirčiui renka ir sistemina informaciją, parengtas rizikų stebėsenos ir rizikų valdymo priemonių plano ataskaitas teikia Rizikų valdymo komitetui ir AM. 

IV SKYRIUS
RIZIKŲ IDENTIFIKAVIMAS IR ATSAKOMYBIŲ PASKIRSTYMAS

9. Rizikų reitingavimo ir valdymo procesas grindžiamas paskirstytomis atsakomybėmis veiklos valdymo lygmeniu. 
10. Agentūroje rizikų valdymo procese dalyvauja šie dalyviai: 
10.1. Agentūros direktorius: 
10.1.1. užtikrina, kad taikoma rizikų valdymo politika atitiktų  Aplinkos ministerijos strateginio veiklos planą, misiją, viziją, vertybes; Agentūros metinio veiklos planą, misiją, viziją, vertybes;
10.1.2. prižiūri, kad Agentūros kultūra, apmokėjimo už darbą ir priedų sistema skatintų atsakingą rizikų stebėjimą ir valdymą;
10.1.3. formuoja rizikų valdymo sistemos įgyvendinimą ir tobulinimą, deleguoja šią atsakomybę atsakingiems asmenims;
10.1.4. išreiškia lūkesčius, kad rizikų valdymas būtų įtrauktas į planavimo ir sprendimų priėmimo procesus;
10.1.5. skatina atvirą rizikos savininkų komunikaciją su Agentūros vadovybe apie rizikas, ypač apie naujai atsirandančias, kurių poveikį nustatyti sudėtinga;
10.1.6. skatina rizikos savininkus įvertinti galimas rizikas prieš priimant sprendimus;
10.1.7. tvirtina Agentūros  rizikų  sąrašą ir rizikų valdymo priemonių planą įsitikinus, kad tai atitinka Agentūros ilgalaikius tikslus;
10.1.8. vertina įstaigos  metinį veiklos planą  naudodamasis rizikų sąrašu ir rizikų valdymo priemonių planu;
10.1.9. prižiūri Agentūros rizikas ir vykstančius pokyčius aplinkoje;
10.1.10. remiantis vidaus audito rezultatais ir kita prieinama informacija, įsitikina, kad numatyto rizikų valdymo proceso laikomasi;
10.1.11. teikia siūlymus Aplinkos ministerijos (toliau – AM) vadovybei dėl rizikų valdymo sistemos tobulinimo;
10.2. Agentūros direktoriaus pavaduotojai, kancleris:
10.2.1. koordinuoja struktūriniuose padaliniuose pagal pavaldumą egzistuojančių rizikų identifikavimo, vertinimo, reitingavimo proceso valdymą ir priežiūrą;
10.2.2. atlieka Agentūros rizikų sąrašo peržiūrą ne rečiau kaip vieną kartą per metus ir pasiūlymų teikimą dėl rizikų reitingavimo ir / arba naujų rizikų įtraukimo į Agentūros rizikų  sąrašą;
10.2.3. atlieka didelių ir labai didelių rizikų peržiūrą ne rečiau kaip du kartus per metus;
10.2.4. inicijuoja rizikų valdymo priemonių plano aptarimus  (įvykus reikšmingiems pokyčiams Agentūros veikloje);
10.2.5. skatina darbuotojus valdyti rizikas Agentūroje ir komunikuoja apie jas;
10.2.6.  deleguoja užduotis susijusias su rizikų valdymu, atsakingiems asmenims;
10.3. Rizikų valdymo komitetas: 
10.3.1. veikia kaip patariamasis komitetas Agentūros rizikų valdymo srityje;
10.3.2. teikia pasiūlymus  rizikų valdymo priemonių plano projektui;  
10.3.3. analizuoja Agentūros  ketvirtines rizikų stebėsenos ir rizikų valdymo priemonių plano ataskaitas, atsižvelgdamas į gautą informaciją, teikia rekomendacijas Agentūros direktoriui rizikų valdymo klausimais;
10.3.4. stebi rizikų valdymo proceso veiksmingumą;
10.3.5. teikia pastabas ir pasiūlymus dėl rizikų valdymo proceso tobulinimo;
10.4. Rizikų savininkai:
10.4.1. skleidžia rizikų identifikavimo ir suvaldymo svarbą vadovaujamame padalinyje, jeigu rizikų savininkas eina vadovaujančias pareigas;
10.4.2. dalyvauja rizikų valdymo procese identifikuojant ir analizuojant rizikas;
10.4.3. siūlo rizikų valdymo priemones;
10.4.4. stebi, analizuoja rizikos stebėjimo rodiklius ir vertina rizikos tendencijas; 
10.4.5. kas ketvirtį parengia (pildo) jam priskirtų rizikų stebėsenos ir rizikų valdymo priemonių plano įgyvendinimo ataskaitas ir pateikia  už rizikų valdymo proceso koordinavimą atsakingam asmeniui;
10.4.6. operatyviai praneša apie naujai identifikuotas rizikas;
10.4.7. deleguoja priemonių, skirtų rizikoms eliminuoti ir / arba jų poveikiui sumažinti įgyvendinimą jam  pavaldiems asmenims;
10.5. Už rizikų valdymo proceso koordinavimą atsakingas asmuo: 
10.5.1. padeda Agentūros direktoriui, direktoriaus pavaduotojams, kancleriui vykdyti priskirtas atsakomybes rizikų valdymo srityje;
10.5.2. rengia Agentūros rizikų valdymą detalizuojančius dokumentus: apibendrina Agentūros  rizikų sąrašą ir rizikų stebėsenos ir rizikų valdymo priemonių planą –  atlieka Agentūros rizikų sąrašo tvarkymą: paskelbimą gautos iš savarankiškų struktūrinių padalinių vadovų, departamentų direktorių informacijos apie identifikuotas rizikas, jų vertinimą ir reitingavimą; rizikų peržiūrėjimą, ar nėra dubliavimo Agentūros mastu ir sugrupavimą rizikų sąraše ir rizikų  stebėsenos ir rizikų valdymo plane pagal šioje Politikoje numatytą tvarką;
10.5.3. koordinuoja rizikų valdymo procesą Agentūroje: rizikų sąrašo ir rizikų stebėsenos  ir rizikų valdymo priemonių plano atnaujinimą: papildymą naujomis rizikomis, rizikų reitingo statuso sekimą;
10.5.4. komunikuoja su rizikų savininkais, Agentūros direktoriumi, direktoriaus pavaduotojais ir Rizikų valdymo komitetu rizikų valdymo klausimais;
10.5.5. dalyvauja rizikų valdymo procese, esant poreikiui, teikia konsultacijas rizikų savininkams rizikų valdymo klausimais;
10.5.6. apibendrina ir analizuoja gautą informaciją, rengia apibendrintas rizikų stebėsenos ir rizikų valdymo priemonių plano įgyvendinimo ataskaitas ir teikia Rizikų valdymo komitetui, Aplinkos ministerijai; 
10.5.7. rengia, tobulina ir koordinuoja rizikų identifikavimo ir vertinimo procesus;
10.5.8. paskelbia rizikų žemėlapį ir jį atnaujina Politikoje nustatyta tvarka;
10.6. Už rizikų valdymo priemonių įgyvendinimą atsakingi asmenys:
10.6.1. įgyvendina rizikų stebėsenos ir rizikų valdymo priemonių plane numatytas užduotis;
10.6.2. teikia informaciją apie rizikų stebėsenos ir rizikų valdymo priemonių plano įgyvendinimą;
10.6.3. operatyviai praneša apie kylančias problemas bei naujai identifikuotas rizikas;
10.7. Agentūros darbuotojai:
10.7.1. rizikas identifikuoja, analizuoja, vertina ir reitinguoja;
10.7.2. teikia pasiūlymus rizikoms valdyti;
10.7.3. vykdo  užduotis, skirtas rizikoms eliminuoti ir / arba jų poveikiui sumažinti, ir atsiskaito padalinio vadovui;
10.7.4. operatyviai praneša apie naujai identifikuotas rizikas;
10.8. Kibernetinio saugumo vadovas:
10.8.1. yra kibernetinio saugumo rizikų savininkas, ne rečiau kaip kartą per metus organizuoja kibernetinio saugumo rizikos vertinimą ir koordinuoja kibernetinio saugumo rizikų valdymą;
10.8.2. užtikrina, kad kibernetinio saugumo rizikos būtų įtrauktos į Agentūros rizikų sąrašą ir rizikų valdymo priemonių planą;
10.8.3. parengia ir tvirtina RVA ir RVP, ir pateikia jų duomenis į Kibernetinio saugumo informacinę sistemą (KSIS);
10.8.4. prireikus inicijuoja neeilinį kibernetinio saugumo rizikos vertinimą.

V SKYRIUS
BAIGIAMOSIOS NUOSTATOS

11. Politika skelbiama Agentūros interneto svetainėje.
12. Agentūros darbuotojai turi būti susipažindinti su šia Politika ir laikytis jos nuostatų. 

__________________












Rizikų valdymo  Aplinkos apsaugos agentūroje politikos
1 priedas


Rizikų sąrašas ir rizikų valdymo priemonių planas (Pridedamas Excel failas) 


2


Rizikų valdymo Aplinkos apsaugos agentūroje politikos
2 priedas


Rizikos pasireiškimo tikimybės vertinimo lentelė

	Tikimybės lygis
	(1) Labai mažas
	(2) Mažas
	(3) Vidutinis
	(4) Didelis
	(5) Labai didelis

	Tikimybė per nustatytą laikotarpį
	Pasireikš ne dažniau kaip per 2 metus
	Pasireikš per 1–2 metus
	Pasireikš per 6–12 mėnesių
	Pasireikš per 3–6 mėnesių 
	Pasireikš per 3 mėnesius arba dažniau




Rizikų valdymo Aplinkos apsaugos agentūroje  politikos
3 priedas


Rizikos poveikio vertinimo lentelė

	 POVEIKIO   SKALĖ


POVEIKIO GRUPĖ
	
(1) LABAI MAŽA
	(2) MAŽA
	(3) VIDUTINĖ
	    (4) DIDELĖ
	
(5) LABAI DIDELĖ

	
STRATEGINIAMS TIKSLAMS PASIEKTI
	Poveikio įgyvendinti strateginiuose veiklos planuose numatytų tikslus ar veiklos uždavinius iš esmės neturėtų
	Gali nulemti nedidelį vėlavimą vykdyti suplanuotus veiklos uždavinius, bet nesunkiai ištaisoma 
	
Gali nulemti tam tikrų suplanuotų veiklos uždavinių neįgyvendinimą, tačiau tai neturės neigiamos įtakos strateginiuose veiklos planuose numatytiems tikslams pasiekti

	Grėsmė atskirų strategijoje suplanuotų rodiklių pasiekimui ar strateginiuose veiklos planuose numatytų tikslų pasiekimui
	Grėsmė strateginiuose veiklos planuose numatytų tikslų įgyvendinimui, sukelianti poreikį peržiūrėti veiklos strategiją

	
REPUTACIJAI
	Nepasiekia žiniasklaidos, neigiama vieno ar kelių fizinių asmenų nuomonė apie organizaciją

	Nepasiekia žiniasklaidos, neigiama interesų grupių nuomonė apie organizaciją arba gautos kontroliuojančių įstaigų rekomendacijos
	Nepasiekia nacionalinės žiniasklaidos, tačiau neigiamai minima socialiniuose tinkluose (Facebook ir kt.), neigiama fizinių ar juridinių asmenų nuomonė apie organizaciją arba gauti kontroliuojančių įstaigų įpareigojimai pašalinti trūkumus

	Neigiamas pranešimas nacionalinės žiniasklaidos priemonėse (pvz., pagrindiniai dienraščiai, delfi.lt ir kt.) arba neigiama Lietuvos Respublikos Vyriausybės ar Lietuvos Respublikos Seimo ar kitų valstybinių įstaigų atstovų nuomonė apie tam tikrą funkciją ar priimtą sprendimą
 
	Pasikartojantys neigiami pranešimai nacionalinės žiniasklaidos priemonėse ir socialiniuose tinkluose, Lietuvos Respublikos Vyriausybės ar Lietuvos Respublikos Seimo ar kitų valstybinių įstaigų atstovų kritika apie organizacijos veiklą (daugiau nei keletas funkcijų, darbo organizavimas, priežiūra ar kontrolė)


	
FINANSINEI BŪKLEI
	
Nuokrypis iki 3 % biudžeto arba papildomos neplanuotos išlaidos, arba nuostoliai dėl teisminių procesų ar kibernetinio saugumo reikalavimų pažeidimo, ar asmens duomenų apsaugos reikalavimų  pažeidimo arba baudų iki 2000 Eur
	 
Nuokrypis nuo 3% iki 6 % biudžeto arba papildomos neplanuotos išlaidos, arba nuostoliai dėl teisminių procesų ar kibernetinio saugumo reikalavimų pažeidimo, ar asmens duomenų apsaugos reikalavimų pažeidimo arba baudų nuo 2000 Eur iki 5000 Eur
	
Nuokrypis nuo 6% iki 15 % biudžeto arba papildomos neplanuotos išlaidos, arba nuostoliai dėl teisminių procesų ar kibernetinio saugumo reikalavimų pažeidimo, ar asmens duomenų apsaugos reikalavimų pažeidimo arba baudų nuo 5000 Eur iki 10000 Eur

	
Nuokrypis nuo 15% iki 25 % biudžeto arba papildomos neplanuotos išlaidos, arba nuostoliai dėl teisminių procesų a ar kibernetinio saugumo reikalavimų pažeidimo, ar asmens duomenų apsaugos reikalavimų pažeidimo rba baudų nuo 10000 Eur iki 15000 Eur

	
Nuokrypis lygus  arba didesnis kaip 25% biudžeto arba papildomos neplanuotos išlaidos, arba nuostoliai dėl teisminių procesų ar kibernetinio saugumo reikalavimų pažeidimo, ar asmens duomenų apsaugos reikalavimų pažeidimo arba baudų nuo 15000 Eur


	
POVEIKIS VEIKLOS TĘSTINUMUI
	Nežymus veiklos sutrikimas viename iš nekritinių procesų, nedarantis įtakos kitiems procesams
	Sutrinka kelios nekritinės funkcijos arba sutrinka bent viena kritinė funkcija, arba kritines funkcijas vykdančio asmens išėjimas 
	Veiklos sutrikimas keliuose veiklos padaliniuose, ar informacinė sistema arba vadovaujančias pareigas einančių asmenų išėjimas, kuris sukeltų dalies organizacijos veiklos sutrikimą 
	Veiklos sutrikimas keliuose veiklos padaliniuose ar sutrinka daugiau nei viena kritinė funkcija ar informacinės sistemos, galimas organizacijų įsipareigojimų nevykdymas arba neteisėtas darbuotojo veikimas ar neveikimas

	Laikinai stabdoma organizacijos veikla arba galimas kritinių sistemų sutrikimas, turėsiantis neigiamų pasekmių ir kitoms organizacijoms ar kitiems suinteresuotiems subjektams

	
VEIKLOS ATITIKTIS TEISĖS AKTŲ REIKALAVIMAMS
	Agentūrai teikiamas pretenzijas (skundus) dėl veiklos neatitikties teisės aktų reikalavimams  (toliau – skundai) nagrinėja Agentūros teisininkas / kito padalinio specialistas. Nustatyta mažareikšmė, nežymi įstaigos veiklos neatitiktis teisės aktų reikalavimams arba nustatyta, kad skundai nepagrįsti.
	Skundai pasiekia neteismines ginčų nagrinėjimo institucijas (ginčų komisijas, Seimo kontrolierių, Aplinkos ministeriją, Agentūros direktorių ir pan.). Nustatyta, kad veikla turi trūkumų ir teikiamos rekomendacijos 
	Teisminiai procesai, sankcijų paskyrimas, kurie neigiamai veikia Agentūros veiklą iki 3 mėn.
Nustatyti procedūriniai  terminų nesilaikymo pažeidimai, administracinis sprendimas panaikinamas, įpareigojama pakartoti administracinę procedūrą ar jos dalį 
	Teisminiai procesai, sankcijų paskyrimas, kai neigiamai veikia Agentūros veiklą nuo 3 iki 6 mėn.
Nustatyti pažeidimai, administracinis sprendimas panaikinamas, bylinėjimosi išlaidos atlyginti  nepriteisiama  arba priteisiamos atlyginti bylinėjimosi išlaidos ir jų dydis neviršija 5000 Eur 
	Teisminiai procesai, sankcijų paskyrimas, kurios neigiamai veikia Agentūros veiklą daugiau kaip 6 mėn.
Nustatyti pažeidimai, administracinis sprendimas panaikinamas, priteisiamos atlyginti bylinėjimosi išlaidos daugiau kaip 5000 Eur ir (arba) nuostolių (žalos) atlyginimas







Rizikų valdymo Aplinkos apsaugos agentūroje
politikos
4 priedas


Rizikos lygio nustatymo lentelė
(Rizikos lygis = tikimybė x poveikis)

	POVEIKIS
	Labai didelis
	5
	10
	15
	20
	25

	
	Didelis
	4
	8
	12
	16
	20

	
	Vidutinis
	3
	6
	9
	12
	15

	
	Mažas
	2
	4
	6
	8
	10

	
	Labai mažas
	1
	2
	3
	4
	5

	
	
	Labai maža
	Maža
	Vidutinė
	Didelė
	Labai didelė

	                                              TIKIMYBĖ




Rizikų valdymo Aplinkos apsaugos agentūroje
politikos
5 priedas

Rizikos reikšmingumo vertinimo skalė ir spalvinis atvaizdavimas

	Eil. Nr.
	Rizikos lygio balas
	Rizikos lygio reikšmė
	Rizikos lygio spalvinis žymėjimas

	1.
	15, 16, 20, 25
	Didelė
	

	2.
	5, 6, 8, 9, 10, 12
	Vidutinė
	

	3.
	1, 2, 3, 4
	Maža
	




Rizikų valdymo Aplinkos apsaugos agentūroje  politikos
6 priedas


RIZIKŲ IDENTIFIKAVIMO KLAUSIMYNAS

Identifikuojant rizikas, rekomenduojama atsakyti į šiuos klausimus:

TIKSLAI
1. Kokios yra strateginės ir ar) svarbiausios veiklos nagrinėjamoje srityje ir (ar) procesuose?
2. Kokie tikslai keliami nagrinėjamai veiklos sričiai ir (ar) procesui? 
3. Ar veiklos planai įgyvendinami? Kokie tikslai, rezultatai ir (ar) rodikliai nebuvo pasiekti?
4. Kokios grėsmės gali kilti neįgyvendinus ar tinkamai neįgyvendinus priskirtų funkcijų ir (ar) tikslų? Ar esate pasiruošę ir apgalvoję galimų neigiamų pasekmių suvaldymo būdus?

APLINKA
5. Ar vidiniai ar išoriniai aplinkos veiksniai gali sutrukdyti įgyvendinti priskirtas funkcijas ar užsibrėžtus tikslus? (žr. Rizikų valdymo politikos 7.1 p.)
6. Ar turima pakankamai resursų (materialinių, žmogiškųjų ar kt.) funkcijai atlikti ir (ar) iškeltiems tikslams pasiekti?
7. Kokios yra silpniausios Jūsų atliekamų veiklų proceso grandys? Ar nustatytos pakankamos valdymo priemonės?

POKYČIAI
8. Kokie numatomi analizuojamoje veiklos srityje teisės aktų pokyčiai? 
9. Ar numatomi Jūsų atliekamų funkcijų ar įgyvendinamų tikslų pokyčiai trumpuoju, vidutiniu ir ilguoju laikotarpiu? Jeigu taip, ar įžvelgiate rizikų, kurioms reikėtų iš anksto pasiruošti?

KONTROLĖ
10. Ar kritiškiausioms funkcijoms ir (ar) veiklai atlikti taikoma pakankamai kontrolės priemonių, kad būtų išvengta galimų grėsmių?
11. Kokios priežastys lemia, kad organizacija gali patirti finansinių nuostolių ar pakenkti savo reputacijai, susidurti su veiklos tęstinumo iššūkiais, sukelti neigiamą poveikį darbuotojų sveikatai, aplinkai ir (ar) informacinei saugai?
12. Ar proceso eiga ir (ar) rezultatai priklauso nuo kitų susijusių veiklų? Ar taikomos priemonės padeda užkardyti dėl to galinčias kilti rizikas?

KLAIDOS
13. Kokios klaidos arba incidentai gali turėti reikšmingos įtakos proceso eigai ir rezultatams?
14. Kokie nusiskundimai, veiklos sutrikimai ir (ar) incidentai užfiksuoti per pastaruosius 12 mėnesių? Ar jie gali pasikartoti? Ar taikomos priemonės padės jų išvengti?
15. Ar, nustačius klaidų ir kilus incidentui, imamasi priemonių, kad tai nepasikartotų?
16. Ar buvo atskleista faktų dėl piktnaudžiavimo pareigomis siekiant asmeninės naudos? 

ATITIKTIS
17. Ar visos atliekamos funkcijos reglamentuotos ir atitinka aktualius teisės aktų reikalavimus? 
18. Ar periodiškai peržiūrima, kad atliekamos funkcijos atitiktų išorės ir (ar) vidaus teisės aktų reikalavimus?
19. Ar, siekiant mažinti darbuotojų diskreciją ar skirtingą funkcijų atlikimo taikymo praktiką, yra poreikis funkcijas ir (ar) veiklas reglamentuoti detaliau?
20. Ar stuktūrinio padalinio specialistų (darbuotojų) darbo krūvis paskirstytas tolygiai?
21. Ar yra funkcijų ir (ar) veiklų, kurias sėkmingai gali atlikti tik vienas žmogus (neužtikrinamas darbuotojų pakeičiamumas)?



Rizikų valdymo Aplinkos apsaugos agentūroje  politikos
7 priedas


Rizikų stebėsenos ir rizikų valdymo priemonių plano ataskaita (Pridedamas Excel failas)


_________________





























Rizikų valdymo Aplinkos apsaugos agentūroje  
             politikos
             8 priedas

Rizikų valdymo proceso schema (Pridedamas word failas)


_________________
Rizikų valdymo Aplinkos apsaugos agentūroje politikos
9 priedas

KIBERNETINIO SAUGUMO RIZIKOS VERTINIMO ATASKAITA
(Kibernetinio saugumo rizikos vertinimo ataskaitos formos pavyzdys)

Dokumento rekvizitai. Versijų valdymas (versija, data, komentarai, autorius), tvirtinimas (vardas, pavardė, pareigos, data, parašas), konfidencialumo žyma.
1. Įvadas. Teisinis pagrindas, taikytas vertinimo būdas (šios Politikos 8.2.1. papunktis), vartojamos sąvokos ir trumpiniai.
2. Rizikos vertinimo apimtis. Vertintų TIS sąrašas (pavadinimas, identifikavimo kodas, duomenų svarbos kategorija); vertinime dalyvavusių darbuotojų sąrašas (vardas, pavardė, pareigos, vaidmuo).
3. Rizikos tikimybės vertinimo rezultatai. Taikomų kibernetinio saugumo priemonių sąrašas; identifikuotų grėsmių ir spragų sąrašai; kiekvienos rizikos tikimybė pagal šios Politikos 2 priedą.
4. Rizikos poveikio vertinimo rezultatai. Kiekvienos rizikos poveikis pagal šios Politikos 3 priedą.
5. Rizikos lygio ir priimtinumo vertinimo rezultatai. Kiekvienos rizikos lygis (4 ir 5 priedai), priimtinų ir nepriimtinų rizikų sąrašas.
6. Rizikos valdymo planas. RVP (priemonė, rizika, rizikos savininkas, ištekliai, vykdytojas, terminas) ir planuojamas likutinės rizikos lygis.
7. Išvados ir rekomendacijos.
_________________


